د کندهار هایجک

د کندهار هایجک یا د کندهار های‌جیک (په انګرېزي؛ The Kandahar Hijack يا هم Indian Airlines Flight 814) يا بيا د هند ایرلاین ۸۱۴ الوتکه د هند يوه مسافر وړونکې الوتکه وه، چې په ١٩٩٩ کال کې د اورپکو لخوا په داسې حال کې وتښتول سول، چې د نېپال د کټمندو څخه د هند د ډيلي ښار پر لور روانه وه، په دې الوتکه کې ١٨٠ مسافر سپاره وه.

الوتکه اول په امرتسر، هند بيا په لاهور پاکستان او په آخر کې د افغانستان په کندهار نړیوال هوايي ډګر کې کښته سوه، کندهار په هغه وخت کې د طالبانو د واکمنۍ اصلي مرکز و.

د الوتکې تښتونکو د خپلو نيول شويو کسانو د خوشي کولو لپاره له هندي چارواکو سره هغه وخت خبرې پيل کړې.

هند د سپرليو په بدل کې درې کشميري نيول شوي اورپکي خوشي کړل خو د الوتکې پنځه تښتول شوي وسله وال کسان ونه نيول شول.

د ١٩٩٩ کال د دسمبر په ۲۴ نېټه اى سي ٨١٤ سپرلۍ وړونکې الوتکه تښتول سوې وه د سپرليو د پرېښولو لپاره د هغه وخت د هند د بهرنيو چارو وزير اړ سو چې کندهار ته ورسي.

هند د طالبانو حکومت په رسميت نه پېژانده او پر هغو يې شک کاوه چې د پاکستان ملاتړ ورسره دى او الوتکې تښتونکو ته هم خوندي لاره ورکوي. 

نور ولولئ
سرچینې